

Ειδικότητα στο Τ4Ε (ΠΕ70)

Ευρώπη – Ευρωπαϊκή Ένωση – Οικονομική και Νομισματική Ένωση

Γεώργιος Αθανασιάδης

Τμήμα (Κωδικός 1754)

Περιεχόμενα

[Ταυτότητα σεναρίου 6](#_Toc69224384)

[Βασική Ροή Σεναρίου 5](#_Toc69224385)

[Πλαίσιο Υλοποίησης 6](#_Toc69224386)

[Χρησιμοποιούμενα εργαλεία/μέσα 6](#_Toc69224387)

[Χρονοπρογραμματισμός 8](#_Toc69224388)

Φύλλα εργασίας…………………………………………………………………………………………………………..12

## Ταυτότητα σεναρίου

## Τάξη: ΣΤ

## Μάθημα/Γνωστικό Αντικείμενο: Παρουσίαση της Ε.Ε και της Ο.Ν.Ε και των σχέσεων που τις διέπουν

## Προσδοκώμενα μαθησιακά αποτελέσματα: Να κατανοήσουν οι μαθητές τους λόγους σύστασης και τους στόχους που επιδιώκονται μέσω της Ε.Ε και της Ο.Ν.Ε

## Προαπαιτούμενες γνώσεις των μαθητών για την υλοποίηση του σεναρίου: Τα κράτη που ανήκουν στην Ευρώπη – Η έννοια της ισοτιμίας – Η έννοια των ταξιδιωτικών εγγράφων.

## Χρόνος υλοποίησης : 2 διδακτικές ώρες στην ψηφιακή τάξη

## Σύντομη περιγραφή σεναρίου: Οι μαθητές εργάζονται σε ζευγάρια. Κάθε ζευγάρι αντιπροσωπεύει μια ευρωπαϊκή χώρα. Ο/η εκπαιδευτικός επιλέγει χώρες που άλλες ανήκουν και άλλες όχι στην Ε.Ε και την Ευρωζώνη (Ο.Ν.Ε). Μέσω του σεναρίου οι μαθητές θα αντιληφθούν τα θετικά και τα αρνητικά σημεία που απορρέουν από τη συμμετοχή της χώρας που αντιπροσωπεύουν σε κάθε οργανισμό. Και όλα αυτά μέσω της διοργάνωσης καλοκαιρινών διακοπών στην Ελλάδα! Ιδιαίτερη έμφαση θα δοθεί με την ομάδα που θα αναλάβει το Ηνωμένο Βασίλειο και την έξοδό του από την Ε.Ε.

## Δραστηριότητες που οδηγούν στην ενεργητική εμπλοκή των μαθητών: Προετοιμασία του ταξιδιού στην Ελλάδα, φροντίζοντας για τα απαραίτητα ταξιδιωτικά έγγραφα. Διερεύνηση για την αναγκαιότητα χρήσης του ευρώ ή όχι. Όπου κρίνεται απαραίτητο, αναζήτηση της ισοτιμίας € και του νομίσματος της χώρας που αντιπροσωπεύει κάθε ομάδα.

## Χρησιμοποιούμενα εργαλεία (ονομαστικά)

## Σύγχρονης διδασκαλίας: Ψηφιακή μορφή του σχολικού εγχειριδίου, μια δραστηριότητα με αξιολογικό χαρακτήρα που είναι αναρτημένη στην e-class.

## Εργαλεία της e-class: σχηματισμός ομάδων ανά δύο , ανάρτηση εργασίας στα έγγραφα. H δραστηριότητα αυτή αποτυπώνεται στο 3ο φύλλο εργασίας. Χρήση 2 χαρτών από το φωτόδεντρο.

## Ασύγχρονης διδασκαλίας: Εργαλεία της e-me: Δημιουργία 2 εργασιών μέσω του e-me content και διαμοιρασμός με e-me assignment. Οι δραστηριότητες αυτές βρίσκονται στο 1ο και στο 2ο φύλλο εργασίας.

## Βασική Ροή Σεναρίου

## Πλαίσιο Υλοποίησης

Το σενάριο υλοποιείται με τη μορφή τριών εργασιών. Οι δύο που δημιουργήθηκαν μέσω της e-me, θα ανατεθούν στους μαθητές και θα εκπονηθούν ασύγχρονα στην αρχή (ανίχνευση πρότερων γνώσεων) και στο τέλος της πρώτης ώρας της σύγχρονης διδασκαλίας μέσω webex. Η τρίτη εργασία θα υλοποιηθεί τη δεύτερη ώρα, σύγχρονα, και θα ενέχει αξιολογικό ρόλο. Η εργασία αυτή είναι ανεβασμένη στα έγγραφα της e-class.

## Χρησιμοποιούμενα εργαλεία/μέσα

Τα εργαλεία που θα χρησιμοποιηθούν κατά την υλοποίηση του σεναρίου είναι:

* ***Εργαλεία του e-class***
* ***Έγγραφα:*** Έχει αναρτηθεί η εργασία στην οποία θα εργαστούν ανά ομάδες των δύο μαθητών. Η παρουσίαση των αποτελεσμάτων θα γίνει τη δεύτερη ώρα του σύγχρονου μέρους του σεναρίου.
* ***Σύνδεσμοι:*** *Ο χάρτης των κρατών μελών της Ε.Ε* [*http://photodentro.edu.gr/v/item/ds/8521/3233*](http://photodentro.edu.gr/v/item/ds/8521/3233)
* *Ο χάρτης των μελών κρατών της Ευρωζώνης* [*http://photodentro.edu.gr/lor/r/8521/2999*](http://photodentro.edu.gr/lor/r/8521/2999)
* ***Ομάδες χρηστών:*** Δημιουργία ομάδων μαθητών για την εκπόνηση της εργασίας.
* ***Εργαλεία της e-me***
* Δημιουργία εργασιών μέσω του **e-me content** και αναπόθεση στη βιβλιοθήκη εργασιών **e-me assignments**. Μεταφορά τους στην e-class και ανάθεσή τους στους μαθητές.
* ***Εξωτερικά εργαλεία***
* *Η ψηφιακή μορφή του μαθήματος 33 της Γεωγραφίας (βιβλίο μαθητή) ΣΤ΄τάξης* [*http://ebooks.edu.gr/ebooks/v/html/8547/2272/Geografia\_ST-Dimotikou\_html-empl/indexD\_33.html*](http://ebooks.edu.gr/ebooks/v/html/8547/2272/Geografia_ST-Dimotikou_html-empl/indexD_33.html)

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.** Παρουσιάζονται συγκεντρωτικά οι απαντήσεις – απόψεις των μαθητών σχετικά με την Ε.Ε και το €, οι οποίες αποτυπώθηκαν στην εργασία που είχε δοθεί από το προηγούμενο μάθημα.( Διάρκεια 10 λεπτά) | Αποδελτίωση των απαντήσεων στην εργασία 1, μέσω της οποίας ανιχνεύονται οι πρότερες γνώσεις των μαθητών. | Έχω αναρτήσει στην e-me στην κυψέλη του μαθήματος Γεωγραφία την εργασία «σωστό-λάθος». | Εργασία αναρτημένη στην e-class με τίτλο «καλοκαιρινές διακοπές στην Ελλάδα» |
| **Φάση 2.** Παρουσίαση του μαθήματος 33 σε ψηφιακή μορφή και ανάγνωσή του από τους μαθητές (σύγχρονη παρουσίαση – διάρκεια 20 λεπτά) | Σύγχρονη παρουσίαση | Οι μαθητές αφού διαβάσουν το 33ο μάθημα , συγκρίνουν και συζητούν για τις δικές τους απόψεις που είχαν διατυπώσει μέσω της πρώτης εργασίας. Γίνεται ανατροφοδότηση και εξαγωγή συμπερασμάτων για τη σύνθεση της Ε.Ε και της Ο.Ν.Ε που δεν συμπίπτει.  Στο τέλος της σύγχρονης διδασκαλίας ανατίθεται στους μαθητές η δεύτερη εργασία κατανόησης, με τη συμπλήρωση των λέξεων στα κενά. Η εργασία αυτή έχει αναρτηθεί στις Εργασίες της e-class. Θα υλοποιηθεί ασύγχρονα. | * Σύγχρονη τηλεσυνεργασία μέσω webex * Χάρτης των κρατών μελών της Ε.Ε από το φωτόδεντρο [*http://photodentro.edu.gr/v/item/ds/8521/3233*](http://photodentro.edu.gr/v/item/ds/8521/3233)   Έχει αναρτηθεί στα έγγραφα της e-class   * Χάρτης των κρατών της Ευρωζώνης από το φωτόδεντρο [*http://photodentro.edu.gr/lor/r/8521/2999*](http://photodentro.edu.gr/lor/r/8521/2999)   Έχει αναρτηθεί στα έγγραφα της e-class   * Εργασία που σχεδιάστηκε στην e-me και αναρτήθηκε στις εργασίας της e-class με τίτλο «Η ιστορική εξέλιξη της Ευρωπαϊκής Ένωσης» |
| **Φάση 3.** Επικοινωνία και συνεργασία | Εκτέλεση ομαδικής εργασίας. | Οι μαθητές αφού σχηματίσουν ομάδες των δύο ατόμων, αναλαμβάνουν την τρίτη εργασία. Προετοιμάζουν ένα ταξίδι στην Ελλάδα από άλλες ευρωπαϊκές χώρες. | * Χάρτης των κρατών μελών της Ε.Ε από το φωτόδεντρο [*http://photodentro.edu.gr/v/item/ds/8521/3233*](http://photodentro.edu.gr/v/item/ds/8521/3233)   Έχει αναρτηθεί στα έγγραφα της e-class   * Χάρτης των κρατών της Ευρωζώνης από το φωτόδεντρο [*http://photodentro.edu.gr/lor/r/8521/2999*](http://photodentro.edu.gr/lor/r/8521/2999)   Έχει αναρτηθεί στα έγγραφα της e-class |
| **Φάση 4**. Σύγχρονη παρουσίαση των αποτελεσμάτων των εργασιών (20 λεπτά) | Κάθε ζευγάρι παρουσιάζει τις καταστάσεις που θα αντιμετωπίσει στο σχεδιασμό ενός ταξιδιού για καλοκαιρινές διακοπές στην Ελλάδα. Προκύπτουν θέματα ταξιδιωτικών εγγράφων και συναλλάγματος. | Σε κάθε ομάδα έχουν ανατεθεί δύο ευρωπαϊκές χώρες. Ανάλογα με το αν κάθε χώρα ανήκει ή όχι στην Ε.Ε ή/και στην Ο.Ν.Ε, οι μαθητές παρουσιάζουν τα πλεονεκτήματα ένταξης των χωρών στους δύο οργανισμούς. | ΟΜΑΔΕΣ E-CLASS |
| **Φάση 5.** Σύγχρονη συζήτηση (10 λεπτά). | Διάλογος και εξαγωγή συμπερασμάτων. | Μετά την παρουσίαση της εργασίας – ταξίδι οι μαθητές αντιλαμβάνονται ότι   * όποια χώρα ανήκει γεωγραφικά στην Ευρώπη δεν σημαίνει ότι ανήκει και στην Ε.Ε * όλα τα μέλη της Ε.Ε δεν ανήκουν και στην Ο.Ν.Ε | Σύγχρονη παρουσίαση μέσω webex |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

**Φάση 1: Έλεγχος πρότερων γνώσεων**

Πριν την έναρξη του πρώτου σύγχρονου μαθήματος μέσω webex, οι μαθητές έχουν ήδη ολοκληρώσει μια εργασία που υπάρχει στην κυψέλη «Γεωγραφία» της e-me με τίτλο «Τι γνωρίζω για την Ευρωπαϊκή Ένωση». Στόχος της εργασίας αυτής είναι να ερευνηθούν οι πρότερες γνώσεις των μαθητών για την Ε.Ε και την Ευρωζώνη και οι απόψεις τους να συγκριθούν στο τέλος της δεύτερης σύγχρονης διδασκαλίας.

**Φάση 2: Παρουσίαση του διδακτικού αντικειμένου**

Στη συνέχεια προβάλλεται το 33ο μάθημα της Γεωγραφίας στην ψηφιακή του μορφή και διαβάζεται από την ολομέλεια της τάξης. Ιδιαίτερη προσοχή θα δοθεί στα σημεία που αναφέρονται στην εξέλιξη και στις αξίες της Ε.Ε, γιατί αυτές θα γίνουν αντικείμενο εργασίας κατά το δεύτερο σύγχρονο μάθημα.

Στην ίδια κυψέλη υπάρχει εργασία εμπέδωσης με τίτλο «Η ιστορική εξέλιξη της Ευρωπαϊκής Ένωσης» που θα γίνει ασύγχρονα.

**Φάση 3: Σχεδιασμός του ταξιδιού στην Ελλάδα**

Κατά το δεύτερο μάθημα τα παιδιά χωρίζονται σε ομάδες των δύο. Κάθε ομάδα αναλαμβάνει ένα από τα ζευγάρια των ευρωπαϊκών χωρών που υπάρχουν στην εργασία που είναι αναρτημένη στο μάθημα Γεωγραφία ΣΤ΄ στην e-class. Τίτλος της είναι «Καλοκαιρινές διακοπές στην Ελλάδα».. Κάθε ζευγάρι χωρών είναι έτσι διαμορφωμένο, ώστε να περιλαμβάνονται όλες οι πιθανές περιπτώσεις:

* χώρες που είναι και χώρες που δεν είναι μέλη της Ε.Ε
* χώρες που ενώ είναι μέλη της Ε.Ε, δεν είναι μέλη της Ευρωζώνης

Για τη διευκόλυνση των μαθητών υπάρχουν στα έγγραφα της e-class δύο χάρτες, ένας που απεικονίζει τα μέλη της Ε.Ε [*http://photodentro.edu.gr/v/item/ds/8521/3233*](http://photodentro.edu.gr/v/item/ds/8521/3233)*)*

και ένας άλλος που απεικονίζει τα μέλη της Ευρωζώνης

[*http://photodentro.edu.gr/lor/r/8521/2999*](http://photodentro.edu.gr/lor/r/8521/2999)

Αντικείμενο της εργασίας είναι να σχεδιάσει κάθε ομάδα ένα ταξίδι από τις χώρες που έχει αναλάβει , στην Ελλάδα και να ερευνήσει αν χρειάζονται ταξιδιωτικά έγγραφα και ποια είναι αυτά και αν απαιτείται συνάλλαγμα. Στην ουσία οι μαθητές θα πρέπει να διαπιστώσουν αν η χώρα που αποτελεί αφετηρία του ταξιδιού είναι μέλος της Ε.Ε και μέλος της Ευρωζώνης.

**Φάση 4: Παρουσίαση των αποτελεσμάτων διερεύνησης του προβλήματος**

Κάθε ομάδα παρουσιάζει τα αποτελέσματα του σχεδιασμού του φανταστικού ταξιδιού στην Ελλάδα, που είναι μέλος και των δύο οργανισμών. Στόχος της παρουσίασης αυτής είναι να ανακαλύψουν οι μαθητές τα πλεονεκτήματα των χωρών που είναι ενταγμένες στους δύο οργανισμούς.


**Φάση 5: Συζήτηση και αξιολόγηση**


Μέσω της συζήτησης μεταξύ των μελών των ομάδων θα αξιολογηθεί αν και σε ποιο βαθμό έγινε αντιληπτή η αξία της Ε.Ε περί «ελεύθερης μετακίνησης προσώπων, κεφαλαίων και υπηρεσιών»

## ΦΥΛΛΑ ΕΡΓΑΣΙΑΣ


**1ο ΦΥΛΛΟ ΕΡΓΑΣΙΑΣ**


**Αφού διαβάσεις προσεκτικά κάθε πρόταση, επίλεξε σωστό ή λάθος**





**2ο ΦΥΛΛΟ ΕΡΓΑΣΙΑΣ**





**3Ο ΦΥΛΛΟ ΕΡΓΑΣΙΑΣ**

**Προγραμματίζετε ένα ταξίδι για καλοκαιρινές διακοπές στην Ελλάδα. Ακολούθησε τις οδηγίες της δραστηριότητας και μην ξεχνάς να συμβουλευτείς τους δύο χάρτες:**

[*http://photodentro.edu.gr/v/item/ds/8521/3233*](http://photodentro.edu.gr/v/item/ds/8521/3233)*)*

[*http://photodentro.edu.gr/lor/r/8521/2999*](http://photodentro.edu.gr/lor/r/8521/2999)

